Egy látványos módszer a windowsos számítógép kikapcsolására.

Hirdetés

Az operációs rendszer leállításának egy vicces módját kínálja ez a tipp, amelyhez először egy parancsikont kell létrehoznunk a Windows 10 munkaasztalán. Kattintsunk a jobb egérgombbal az asztalon, és a megjelenő menüben válasszuk az Új/Parancsikon lehetőségeket. Az Adja meg az elem helyét mezőbe másoljuk be a

%windir%\System32\SlideToShutDown.exe

parancsot, kattintsunk a Tovább gombra, az Adja meg a parancsikon nevét mezőbe írjuk be a parancsikon általunk választott nevét, végül kattintsunk a Befejezés gombra.

Ha ezt követően le akarjuk állítani a számítógépünket, nem kell mást tennünk, mint kétszer kattintani a parancsikonon, majd a megjelenő redőnyt az egérrel lehúzni a képernyő aljára.